Raimundas Markauskas

Raimundas Markauskas (g. 1966 m. rugpjūčio 28 d. Alytus) – Lietuvos ir Alytaus miesto ir Alytaus rajono savivaldybės politinis bei visuomenės veikėjas.

Biografija 
1984 m. baigė Alytaus 8-oje vidurinę mokyklą, 1991 m. – Kauno politechnikos institutą, inžinierius mechanikas.

1984–1986 m. tarnavo sovietinėje armijoje. 1991–2001 m. AB „Alytaus tekstilė“ cecho viršininkas, 2001–2004 m. Alytaus apskrities viršininkas. 2005–2012 m. Alytaus rajono savivaldybės Priešgaisrinės apsaugos tarnybos direktorius.

2012–2016 m. Seimo narys, 2013–2016 m. Darbo partijos frakcijos seniūno pavaduotojas.

2017 m. UAB „Teratus“ direktorius. Nuo 2018 m. – Alytaus pataisos namų direktoriaus pavaduotojas.

2000–2004 m. Alytaus miesto savivaldybės tarybos narys, 2007 m., 2011 m. (atsisakė mandato) ir nuo 2019 m. Alytaus rajono savivaldybės tarybos narys.

Buvo Naujosios sąjungos (socialliberalai) narys, Alytaus rajono skyriaus vadovas, šiuo metu yra Darbo partijos (leiboristų) narys.

Sutuoktinė Renata, vaikai Justina, Rokas.

Šaltiniai 

Alytaus politikai
Alytaus rajono politikai
Lietuvos inžinieriai mechanikai
Lietuvos apskričių viršininkai